open-index/open-wikipedia-markdown huggingface dataset:
Rumah api

**Rumah api** ialah menara atau bangunan tinggi bagi membantu ahli pelayaran, juru mudi atau nakhoda kapal di laut untuk belayar dan mendarat dengan selamat. Menara ini dilengkapi dengan sistem lampu atau cahaya api. Biasanya rumah api dibina di kawasan tebing tinggi yang strategik bagi memudahkan kapal dagang datang berlabuh pada waktu malam hari. Rumah api juga boleh membantu menandakan kawasan berbahaya dan dalam pandu arah udara. Kini sistem pelayaran disokong oleh sistem satelit di angkasa lepas. 

## Sejarah
Rumah Api Iskandariah di Mesir dianggap rumah api tertua di dunia. Ia dibina oleh raja Firaun zaman Mesir Keyunanian. Rumah Api Iskandariah dibina pada 280 BC di atas pulau Pharos di Iskandariah, Mesir sebagai mercu tanda. Tingginya sekitar 135 meter dibina oleh manusia daripada batu-bata. 

Dua rumah api di Dover, England dibina semasa pencerobohan Norman terhadap England.

Penulis China bernama Jia Dan pada zaman Dinasti Tang (785-805 Masihi) mencatatkan bangunan minaret di muara Teluk Parsi berfungsi sebagai rumah api. Penulis Arab seperti Arab al-Mas'udi dan al-Muqaddasi juga ada mencatatkan peranan dan kegunaan rumah api kepada kapal pelayaran dan kapal perdagangan di laut.

Di China, menara masjid di Canton, China turut berfungsi sebagai rumah api. Masjid yang mempunyai menara tinggi ini dibina di kota pelabuhan utama.

## Rumah api di Malaysia
Terdapat 43 buah Rumah Api di Malaysia yang diuruskan oleh Jabatan Laut Malaysia.  14 buah di Semenanjung, 22 di Sabah dan selebihnya di Sarawak. Setakat ini tiada keperluan untuk membina rumah api yang baru kerana kapal laut lebih banyak menggunakan sistem elektronik seperti GPS. 
* Rumah Api Pulau Angsa,Pelabuhan Kelang, Selangor
* Rumah Api Kuala Selangor, Selangor
* Rumah Api Fort Cornwallis, Pulau Pinang 
* Rumah Api One Fathom Bank, Selangor
* Rumah Api Tanjung Gelang,Kuantan,Pahang
* Rumah Api Muka Head , Pulau Pinang
* Rumah Api Pulau Rimau,Pulau Pinang
* Rumah Api Bukit Jugra, Selangor
* Rumah Api Tanjung Tuan, Melaka
* Rumah Api Tanjung Piai, Johor
* Rumah Api Bukit Segenting, Johor
* Rumah Api Pulau Undan,Johor
* Rumah Api Bukit Putri,Terengganu
* Rumah Api Tumpat,Kelantan
* Rumah Api Pulau Kuraman,Sabah
* Rumah Api Pulau Papan,Sabah
* Rumah Api Pulau Tiga,Sabah
* Rumah Api Pulau Gaya,Sabah
* Rumah Api Pulau Usukan,Sabah
* Rumah Api Pulau Mantanani,Sabah
* Rumah Api Pulau Kukuban,Sabah
* Rumah Api Pulau Silingan,Sabah
* Rumah Api Pulau Berhala,Sabah
* Rumah Api Driftwood Point,Sabah
* Rumah Api Tanjung Trang,Sabah
* Rumah Api Tanjung Labian,Sabah
* Rumah Api Tanjung Kubong,Sabah
* Rumah Api Pulau Mataking,Sabah
* Rumah Api Tunku Point,Sabah
* Rumah Api Bagahak,Sabah
* Rumah Api Pulau Kalung Kalungan,Sabah
* Rumah Api Pulau Si Kamil,Sabah
* Rumah Api Pulau Sipadan,Sabah
* Rumah Api Pulau Gusungan,Sabah
* Rumah Api Batu Tinagat,Sabah
* Rumah Api Tanjung Po,Sarawak
* Rumah Api Tanjung Jerijeh,Sarawak
* Rumah Api Tanjung Sirik,Sarawak
* Rumah Api Tanjung Kidurong,Sarawak
* Rumah Api Tanjung Lobang,Sarawak
* Rumah Api Tanjung Dato,Sarawak
* Rumah Api Tanjung Baram,Sarawak

## Galeri



## Rujukan
* Jabatan Laut Malaysia
GameFAQs

**GameFAQs** ialah sebuah laman web dedikasi khas kepada permainan video dan soalan-soalan lazim (FAQ) ataupun jalan penyelesaian untuk judul-judul permainan video. Laman webnya dicipta pada bulan November 1995 oleh Jeff "CJayC" Veasey dan telah dimiliki oleh CNET Networks sejak bulan Mei 2003. Laman ini mempunyai pangkalan data merangkumi hampir setiap judul permainan video dan maklumat tentang mereka. Oleh itu, *GameFAQs* diulas pengunjungnya sebagai sebuah tempat dimana "hampir setiap maklumat tentang permainan video boleh didapati."

## Sejarah
GameFAQs dimulakan sebagai *Video Game FAQ Archive* pada 5 November, 1995. Laman webnya berperanan sebagai laman peralihan daripada arkib FTP (*File Transfer Protocol*) Andy Eddy. Versi pertama laman tersebut mengandungi lebih kurang sepuluh halaman yang terdiri daripada 100 buah FAQ. Pada waktu itu, GameFAQs mempunyai kurang daripada 1000 buah FAQ dan tidak dikemaskinikan mengikut jadual tertentu.

Dalam bulan-bulan seterusnya, laman web GameFAQs telah mengembang dari aspek kandungannya; dua jenis gaya baru diperkenal pada awal tahun 1997 untuk menyokong penggunaan ''tables'' dalam pelayar web. Di antara ciri-ciri baru dalam proses perancangan pada waktu ini termasuklah penggunaan enjin pencarian dan halaman-halaman pengiktirafan penyumbang.

### Kerjasama IGN
Pada tahun 1997, GameFAQs menjadi sebahagian daripada Imagine Games Network (IGN), diikuti oleh kemunculan pautan-pautan kerjasama di laman utama. Peraduan pengguna diperkenalkan pada waktu ini; paraduan bulanan yang pertama, yang diadakan pada tahun 1998, telah mendapat 253 pendaftaran. GameFAQs telah melalui beberapa perubahan fizikal, termasuklah sebuah latar berwarna merah jambu, sebelum menggunakan susun atur berwarna biru yang kekal sehingga tahun 2004.

Pada bulan November 1999, beberapa perubahan berlaku dengan pantas. Pada 5 November, sebuah kotak gelintar telah ditambah pada setiap halaman, di mana pada waktu itu laman web tersebut sedang menyambut hari kelahirannya. Pada 7 November, papan mesej telah membuka sebuah mod beta. *Poll of the Day* (Bancian Hari Ini) diperkenalkan pada akhir bulan. Perubahan-perubahan ini telah menandakan tumpuan yang mendalam yang ditonjolkan Veasey terhadap laman tersebut, dan pada waktu inilah GameFAQs menjadi tugasnya sepenuh masa. Sebelum itu, Veasey bekerja sebagai seorang pengatur cara. Pada tahun 2001, "GameFAQs Chat" (sebuah server *chat* IRC) dilancarkan; walau bagaimanapun server ini dikeluarkan pada bulan Mei 2001 di atas isu-isu pentadbiran.

## Papan mesej

## FAQs

## Nota dan rujukan


## Pautan luar
**Rasmi**
* GameFAQs
* Papan mesej GameFAQs
**Tidak rasmi**
* GameFAQs Archive — arkib pengumuman dan topik-topik
* Secondary Boards FAQ  — maklumat terperinci tentang papan mesej
* GameFAQsContests.com
Madhya Pradesh

**Madhya Pradesh** (singkatan: **MP**)  (bahasa Hindi: मध्य प्रदेश, makna harifah: "Negeri Tengah", ), sering bergelar *Hati India*, ialah sebuah negeri di tengah India yang menjadikan Bhopal sebagai ibu negeri. Mula-mulanya, Madhya Pradesh merupakan negeri terbesar di India sehingga 1 November 2000 apabila negeri Chhattisgarh dipisahkan daripadanya. Madhya Pradesh bersempadan dengan negeri-negeri Uttar Pradesh, Chhattisgarh, Maharashtra, Gujarat dan Rajasthan.

## Bacaan lanjut
* Chishti, Rta Kapur, Martand Singh, and Amba Sanyal. *Saris of India: Madhya Pradesh*. New Delhi: Wiley Eastern & Amr Vastra Kosh, 1989. ISBN 81-224-0187-2
* Gyanendra Singh. *Farm Mechanization in Madhya Pradesh*. Bhopal: Central Institute of Agricultural Engineering, 2000. 
* Madhya Pradesh (India). The Madhya Pradesh Human Development Report 2002: Using the Power of Democracy for Development. [Bhopal: Govt. of Madhya Pradesh, 2002. 
* Parmar, Shyam. *Folk Tales of Madhya Pradesh. Folk tales of India series, 12". New Delhi: Sterling Publishers, 1973. 
* Rag, Pankaj, and O. P. Misra. *Masterpieces of Madhya Pradesh*. Bhopal: Directorate of Archaeology, Archives & Museums, Government of Madhya Pradesh, 2005. 
* Rag, Pankaj. *Vintage, Madhya Pradesh: A Collection of Old Photographs*. Bhopal: Madhya Pradesh Madhyam jointly with the Directorate of Archaeology, Archives, and Museums, 2005. ISBN 81-902702-7-3
* Sampath, M. D., H. V. Trivedi, and Mandan Trivedi. *Epigraphs of Madhya Pradesh*. New Delhi: Archaeological Survey of India, 2001. 
* Sati, Vishwambhar Prasad. *Madhya Pradesh, a Geo-Economic Appraisal*. Delhi: Abhijeet, 2004. ISBN 81-88683-43-4
* Shah, Shampa, and Aashi Manohar. *Tribal Arts and Crafts of Madhya Pradesh. Living traditions of India*. Ahmedabad: Mapin Pub./in Association with Vanya Prakashan, Bhopal, 1996. ISBN 0-944142-71-0
* Shrivastava, Divya. *The Development of Scheduled Tribes in Madhya Pradesh*. New Delhi: Gyan Pub. House, 2000. ISBN 81-212-0698-7
* Singh, R. V. *Dairy Co-Operatives and Development: A Study of Tribal Dairy Co-Operatives in Madhya Pradesh''. Delhi: Kalpaz Publications, 2006. ISBN 81-7835-331-8

## Lihat juga
* Malwa
* Dams in Madhya Pradesh
* Bansagar

## Pautan luar
* Portal MP
* Lembaga Pembangunan Ekopelancongan MP
* Kerajaan MP
* Pelancongan MP
* Polis MP
* Pengangkutan MP
* Sebuah Panorama Madhya Pradesh
* Madhya Pradesh The Heart of India (meskipun ketinggalan, namun masih berguna maklumatnya)
* Investment - Industry / MP Industry 
* Berita Madhya Pradesh
*
Pemalar Planck

**Pemalar Planck**, dilambangkan dengan huruf *h*, adalah pemalar fizik untuk menjelaskan ukuran kuanta. Pemalar ini sangat penting dalam teori mekanik kuantum, dan dinamakan untuk menghargai Max Planck, salah seorang pendukung teori kuantum. Nilainya kira-kira

:h=6.6261\times10^{-34}\ \mbox{J}\cdot\mbox{s}. 

Pemalar Planck mempunyai kuantiti fizik iaitu tenaga dikalikan dengan masa, yang tidak lain adalah terbitan kerja. Terbitan ini juga dapat ditulis sebagai momentum dikalikan dengan jarak (N\cdotm\cdots), iaitu terbitan momentum sudut.

Nilai yang berkaitan adalah Pemalar Planck yang lain, iaitu **Pemalar Planck Terturun**:

:\hbar\equiv\frac{h}{2\pi}=1.0546\times10^{-34}\ \mbox{J}\cdot\mbox{s}.

Simbol {\pi} adalah bilangan pi. Pemalar ini, yang dibaca "h-bar", kadang-kala disebut sebagai **Pemalar Dirac**, yang dinamakan sempena nama Paul Dirac.
Persamaan Schrödinger

Dalam fizik, **persamaan Schrödinger**, diajukan oleh ahli fizik Erwin Schrödinger pada tahun 1925, menjelaskan hubungan ruang dan waktu pada sistem mekanik kuantum. Persamaan ini merupakan hal penting dalam teori mekanik kuantum, seperti pentingnya hukum kedua Newton pada mekanik klasik.

Dengan menggunakan pernyataan braket Dirac, takrifan persamaan Schrödinger adalah:

:H(t)\left|\psi\left(t\right)\right\rangle = \mathrm{i}\hbar \frac{\partial}{\partial t} \left| \psi \left(t\right) \right\rangle

\mathrm{i} adalah bilangan khayal, t adalah waktu, ∂ / ∂t adalah terbitan separa terhadap t, ħ adalah pemalar Planck dibagi 2π, ψ(t) adalah fungsi gelombang, dan H(t) adalah Hamiltonian.

## Pautan luar

*  Linear Schrödinger Equation at EqWorld: The World of Mathematical Equations.
*  Nonlinear Schrödinger Equation at EqWorld: The World of Mathematical Equations.
*  The Schrödinger Equation in One Dimension .
*  All about 3D schrodinger Equation 
*  Dispersive PDE Wiki .

idPersamaan Schrödinger
Hukum keabadian

Dalam fizik, **hukum keabadian** () menyatakan bahawa sifat bahan tertentu yang dapat diukur dari sistem fizik terpencil tidak berubah walaupun sistem berubah. Berikut adalah senarai sebahagian dari hukum keabadian. (Sebenarnya, dalam kerelatifan am, tenaga, momentum, dan momentum sudut tidak diabadikan kerana terdapat lengkungan ruang masa).

* keabadian tenaga
* keabadian momentum
* keabadian momentum sudut
Qinghai

**** ialah sebuah wilayah Republik Rakyat China, yang dinamakan bersempena Tasik Qinghai yang besar. Qinghai bersempadan dengan Gansu di timur laut, Kawasan Autonomi Xinjiang di barat laut, Sichuan di tenggara, dan Kawasan Autonomi Tibet di barat daya.

## Sejarah
Qinghai merupakan sebuah wilayah yang agak baru di China. Kawasan ini selama ini menjadi tempat pertembungan pelbagai etnik yang memcampur aduk pengaruh kebudayaan Han (Cina), Mongolia, Tibet, dan Turkik. Qinghai dijadikan medan pertempuran ketika dinasti Tang dan dinasti-dinasti China seterusnya apabila menentang kerajaan Tibet yang berturut-turut.

Pada tahun 1928, Qinghai dijadikan sebuah wilayah Republik China ketika itu. Seterusnya, Qinghai menjadi markas utama untuk hulubalang bernama Ma Bufang, sebelum menjadi wialyah di bawah pentadbiran Republik Rakyat pada tahun 1949.

## Pelancongan

Banyak tempat tarikan pelancong berpusat di Xining, ibu wilayah Qinghai.

Bandaraya Xining sendiri mempunyai tempat yang begitu penting, termasuk **Masjid Besar** Xining (, ) dan **Tokong Gunung Utara** (, běishān sì).

Di luar Xining terdapat dua tapak tarikan yang pentinf:
* Biara Kumbum (bahasa Tibet: sKu 'bum dKon pa; bahasa Cina: , tǎ'ěr sì), salah sebuah biara Mazhab Topi Kuning yang tersohor, terletak 30&nbsp;km dari Xining. Biara ini juga menampilkan Dewan Ukiran Mentega Yak.

* Tasik Qinghai (, qīnghǎi hú) adalah sebuah tarikan pelancong yang terletak lebih jauh dari Xining berbanding Kumbum. Tasik ini adalah tasik air masin terbesar di China, dan juga terletak di "Bumbung Dunia," iaitu Penara Qinghai-Tibet. Tasik ini sendirinya terletak pada ketinggian 3,600m dari paras laut. Kawasan sekelilingnya terdiri daripada padang rumput beralun dan diduduki oleh etnik Tibet. Kebanyakan rombongan yang diatur berhenti di Pulau Burung (, niǎo dǎo). Setiap tahun, diadakan pertandingan lumba basikal antarabangsa dari Xining hingga Tasik Qinghai.

## Rujukan

## Pautan luar

* Peta besar Qinghai 

## Lihat juga
* Geladandong
Hadiah Keamanan Nobel

**Hadiah Keamanan Nobel** (bahasa Sweden dan Norway: *Nobels fredspris*) ialah nama bagi salah satu daripada lima Hadiah Nobel yang diturunkan oleh Alfred Nobel, seorang industrialis dan pencipta berbangsa Sweden. Menurut wasiat Nobel, Hadiah Keamanan sewajarnya dianugerahkan kepada *"tokoh yang akan melakukan kerja terbanyak atau terbaik demi persaudaraan antara bangsa, untuk pembubaran atau pengurangan [[tentera|tentera-tentera]] yang masih ada dan untuk menganjuran dan promosi kongres keamanan".*

Hadiah Keamanan ini dianugerahkan setiap tahun di Oslo, ibu negara Norway. hadiah sebenarnya sentiasa dianugerahkan pada 10 Disember, iaitu ulang tahun pemergian Nobel. Raja Norway sentiasa menghadirinya. Selama sedekad yang berlalu, Upacara Hadiah Keamanan Nobel di Dewan Bandaraya Oslo sentiasa disusuli pada hari kemudian oleh Konsert Hadiah Keamanan Nobel yang disiarkan di lebih 150 negara dan lebih 450 juta rumahtangga di seluruh dunia. Pemilihan penerima Hadiah Keamanan Nobel kadang-kadang menimbulkan kontroversi, kerana senarai pemenangnya merangkumi tokoh-tokoh yang pernah menggunakan kekerasan untuk menyelesaikan masalah, tetapi kemudiannya melakukan konsesi luar biasa tanpa kekerasan dalam cubaan mencapai keamanan.

## Senarai penerima

## Lihat juga
* Hadiah Nobel
* Suruhanjaya Nobel Norway
* Sweden-Norway
* Hadiah Keamanan Lenin
* Hadiah Keamanan Gandhi

## Rujukan

## Pautan luar
* The Nobel Peace Prize
* Norwegian Nobel Committee 
* The Nomination Database for the Nobel Prize in Peace, 1901-1955
Bukit Payong

**Bukit Payong** merupakan sebuah mukim dan bandar yang terletak di daerah Marang, Terengganu, Malaysia. Bandar ini bersempadan dengan Padang Midin dan Wakaf Tapai. Terletak di kawasan metropolitan Kuala Terengganu.Disini bakal ditubuhkan sebuah taman tema dan gedung pencakar langit tertinggi di planet.
Cakera terserak

**Cakera terserak** adalah sebuah lingkaran yang berada jauh sedikit daripada Lingkaran Kuiper di Sistem Suria. Lingkaran ini mempunyai sudut yang tidak sama dengan satah orbit. Sudutnya di antara 20 - 60 darjah. Antara objek yang dikenali berada dalam lingkaran ini ialah Eris, iaitu sebuah planet kerdil.
Kuartet Timur Tengah

**Kuartet Timur Tengah** merupakan sekumpulan pihak negara dan pertubuhan antarabangsa yang terlibat dalam menyelesaikan konflik Israel-Palestin. Kumpulan ini ditubuhkan pada 2002 di Madrid, Sepanyol dan merupakan gagasan bekas Perdana Menteri Sepanyol, José María Aznar.

Utusan khas Kuartet ialah Tony Blair, bekas Perdana Menteri United Kingdom. Sebelum beliau, James Wolfensohn, iaitu bekas Presiden Bank Dunia menjadi wakil khas. Wolfensohn meletak jawatan kerana gagal berunding dengan parti politik Hamas dan meyekat kewangan kepada Pihak Berkuasa Palestin.

## Wakil Kuartet
*  - Setiausaha Agung Ban Ki-moon
*  - Wakil Tinggi Javier Solana
*  - Menteri Luar Negeri Sergei Lavrov
*  - Setiausaha Negara Condoleezza Rice
* Utusan Khas - Tony Blair

## Pautan luar
* Joint Statement by the Quartet
* Middle East Quartet Statements
Harun al-Rasyid

**Harun Ar-Rasyid** lahir di Rayy pada tahun 766 dan wafat pada tanggal 23 Mac 809, di Thus, Khurasan.

Harun Ar-Rasyid ialah khalifah kelima daripada Bani Abbasiyah dan memerintah antara tahun 786 hingga 803. Ayahandanya bernama Muhammad Al-Mahdi, khalifah yang ketiga dan abangnya, Musa Al-Hadi ialah khalifah yang keempat. Ibundanya, Jurasyiyah al-Khayzuran berasal dari Yaman.

Walaupun berasal daripada dinasti Abbasiyah, Harun Ar-Rasyid dekat dengan keluarga Barmaki dari Parsi (Iran). Ketika masa mudanya, Harun banyak belajar daripada Yahya ibn Khalid Al-Barmak.

Era pemerintahan Harun yang dilanjutkan oleh Ma'mun Ar-Rasyid, dikenali sebagai Zaman Keemasan Islam kerana ketika itu Baghdad menjadi salah satu pusat ilmu pengetahuan dunia.

Pada masa pemerintahannya, beliau:
* Mewujudkan keamanan, kedamaian serta kesejahteraan rakyat.
* Membangunkan kota Baghdad dengan bangunan-bangunan megah.
* Membangunkan tempat-tempat ibadat.
* Membangunkan prasarana pendidikan, kesihatan, dan perdagangan.
* Mendirikan Baitul Hikmah, sebagai sebuah lembaga penterjemah yang berfungsi sebagai perguruan tinggi, perpustakaan, dan penelitian.
* Membangunkan majlis Al-Muzakarah iaitu lembaga pengkajian masalah-masalah keagamaan yang diselenggarakan di rumah-rumah, masjid-masjid, dan istana.
Oligosen

**Oligosen** merupakan nama untuk suatu epok geologi pada Tempoh Paleogen dan berlanjutan bermula kira-kira 33.9 juta hingga 23 juta tahun sebelum masa kini ( hingga  jtd). Nama Oligosen dicipta pada tahun 1854 oleh ahli paleontologi Jerman Heinrich Ernst Beyrich daripada kajiannya tentang dasar lautan di Belgium dan Jerman. Nama itu berasal dari bahasa Yunani Purba  (*olígos*, "sedikit") dan  (*kainós*, "baru"), dan merujuk kepada jarangnya keberadaan bentuk moden moluska. Epok Oligosen didahului oleh Epok Eosen dan diikuti oleh Epok Miosen. Epok Oligosen ialah epok ketiga dan terakhir pada Tempoh Paleogen.

Epok Oligosen sering dianggap sebagai masa peralihan yang penting, yakni penghubung di antara dunia tropika kuno pada epok Eosen serta ekosistem yang lebih moden pada epok Miosen. Perubahan besar semasa epok Oligosen termasuk perluasan padang rumput secara global, serta perosotan hutan tropika berdaun lebar ke jalur khatulistiwa.

Permulaan epok Oligosen ditandai dengan peristiwa kepupusan yang ketara yang dipanggil Grande Coupure; ia memaparkan penggantian fauna benua Eropah dengan fauna benua Asia, kecuali bagi keluarga tikus dan marsupial endemik. Sebaliknya, **sempadan Oligosen-Miosen** tidak ditetapkan pada peristiwa di seluruh dunia yang mudah dikenal pasti tetapi pada sempadan wilayah antara akhir epok Oligosen yang lebih panas dan epok Miosen yang agak sejuk.

## Rujukan

## Pautan luar

* Palaeos: Oligocene
* UCMP Berkeley Oligocene Page
* Prehistoric Pictures, in the Public Domain
* Oligocene Leaf Fossils
* Oligocene Fish Fossils
* PaleoMap Project: Oligocene
* Oligocene Microfossils: 300+ images of Foraminifera
Eon

**Eon** dalam penggunaan umum adalah suatu tempoh waktu yang ditentukan oleh manusia. Para ahli geologi menggunakan eon sebagai bahagian terbesar masa pada skala waktu geologi. Eon tersusun kepada beberapa era yang masing-masing terdiri dari zaman, yang selanjutnya dapat dibahagi lagi menjadi kala (*Epok*).

Kini, kita berada pada eon Fanerozoikum, era Kenozoikum, zaman Kuarter, dan kala Holosen. Pada mulanya, hanya satu eon ditakrifkan selain Fanerozoikum iaitu Prakambria. Kebelakangan ini, "masa" Hadean, Arkean, dan Proterozoik dari Prakambria telah dianggap sebagai eon tersendiri. 

## Pautan luar

*  International Stratigraphic Chart from the International Commission on Stratigraphy
*  USA National Park Service 
*  Washington State University
*  Web Geological Time Machine
Hadean

**Hadean** merupakan nama eon pertama dan tertua daripada empat eon geologi yang diketahui sepanjang sejarah Bumi, bermula dengan pembentukan planet kira-kira 4.54&nbsp;bilion tahun dahulu (btd), kini ditakrifkan sebagai (4567.30 ± 0.16) juta tahun dahulu (jtd) yang ditetapkan mengikut umur bahan pepejal tertua Sistem Suria yang ditemui pada beberapa meteorit kira-kira 4.567&nbsp;bilion tahun. Perlanggaran antara jasad planet yang dianggarkan sehingga mencipta Bulan berlaku pada awal eon ini. Hadean berakhir pada 4.031&nbsp;bilion tahun dahulu dan telah digantikan oleh eon Arkean, dengan Bedilan Berat Akhir seperti yang dihipotesis telah berlaku pada sempadan Hadean-Arkean.

Batuan pada eon Hadean sangat jarang ditemui, sebahagian besarnya terdiri daripada zirkon berbutir dari satu lokaliti (Kawasan Perbukitan Jack) di Australia Barat. Model geofizik Hadean kekal bersifat kontroversi di kalangan ahli geologi: plat tektonik dan pertumbuhan benua seolah-olah mungkin telah bermula pada eon Hadean. Bumi pada awal eon Hadean mempunyai atmosfera prabiota yang kaya dengan karbon dioksida dan metana, tetapi akhirnya lautan yang diperbuat daripada cecair air telah terbentuk.

## Etimologi
Nama eon "Hadean" berasal daripada Hades, yang merupakan nama kepada dewa Yunani dunia bawah tanah (dan boleh digunakan untuk menggambarkan dunia bawah tanah itu sendiri), merujuk kepada keadaan seolah neraka yang berlaku pada masa itu di Bumi awal: planet tersebut pada masa itu baru sahaja terbentuk daripada tokokan, dan permukaannya masih cair dengan lava panas lampau, dengan banyak unsur radioaktif jangka pendek, dan kejadian hentaman yang kerap berlaku dengan jasad Sistem Suria yang lain.

Istilah ini dicipta oleh ahli geologi Amerika Preston Cloud, pada asalnya bertujuan untuk melabelkan zaman sebelum penemuan batuan yang paling awal diketahui di Bumi. WB Harland kemudiannya mencipta istilah yang hampir sinonim, **zaman Priskoan**, daripada *priscus*, perkataan Latin untuk 'purba'. Selain itu, teks lama merujuk eon ini sebagai **Pra-Arkean**.

## Rujukan

## Bacaan lanjut
*
*
*
*

## Pautan luar

*Peripatus.nz: Description of the Hadean Era
*Hadean (chronostratigraphy scale)
Arkean

**Arkean**, dalam sumber lama kadangkala dipanggil **Arkeozoik**, merupakan nama untuk eon kedua daripada empat eon geologi dalam sejarah Bumi, didahului oleh Eon Hadean dan diikuti oleh Eon Proterozoik. Archean mewakili tempoh masa dari  (juta tahun dahulu). Bedilan Berat Akhir yang dihipotesis bertindih dengan permulaan eon Arkean. Pengglasieran Huronian berlaku pada penghujung eon tersebut.

Bumi semasa eon Arkean kebanyakannya merupakan dunia air: terdapat kerak benua, tetapi sebahagian besarnya berada di bawah lautan yang lebih dalam daripada lautan hari ini. Kecuali beberapa kristal peninggalan yang jarang ditemui, kerak benua tertua hari ini wujud sejak eon Arkean. Kebanyakan butiran geologi eon Arkean telah musnah oleh aktiviti geologi pada zaman-zaman berikutan. Atmosfera Bumi juga jauh berbeza dari segi komposisi berbanding pada hari ini: atmosfera prabiota pada masa itu merupakan atmosfera penurunan yang kaya dengan metana dan kekurangan oksigen bebas.

Kehidupan terawal yang diketahui, kebanyakannya diwakili oleh tikar mikrob air cetek yang dipanggil stromatolit, bermula pada eon Arkean dan kekal sebagai prokariot ringkas (arkea dan bakteria) sepanjang zaman. Proses fotosintesis terawal, terutamanya oleh sianobakteria awal, muncul pada pertengahan/akhir eon Arkean dan membawa kepada perubahan kimia kekal di lautan dan atmosfera selepas eon Arkean.

## Etimologi dan perubahan dalam klasifikasi
Perkataan *Arkean* berasal daripada perkataan Yunani  (), bermaksud 'permulaan, asal usul'. Eon Pra-kambria dipercayai tiada sebarang kehidupan (azoik); bagaimanapun, fosil ditemui dalam mendapan yang dinilai sebagai milik zaman Azoik. Sebelum eon Hadean diiktiraf, eon Arkean menjangkau sejarah awal Bumi dari pembentukannya kira-kira 4,540 juta tahun dahulu sehingga 2,500 juta tahun dahulu.

Berbanding berdasarkan stratigrafi, permulaan dan penghujung eon Arkean ditakrifkan secara kronometri. Sempadan bawah eon atau titik permulaan 4,031±3 juta tahun dahulu diiktiraf secara rasmi oleh Suruhanjaya Stratigrafi Antarabangsa, dengan titik permulaan tersebut merupakan usia pembentukan batuan tertua yang diketahui di Bumi. Oleh itu, bukti batuan dari eon Hadean sebelumnya dihadkan mengikut takrif kepada sumber bukan batuan dan sumber bukan daratan seperti butiran mineral individu dan sampel bulan.

## Rujukan

## Pautan luar

* 
* 
*
Proterozoik

**Proterozoik** ialah nama untuk eon ketiga daripada empat eon geologi sejarah Bumi, merangkumi selang masa dari 2500 hingga 538.8juta tahun dahulu (jtd), eon terpanjang dalam skala masa geologi Bumi. Ia didahului oleh eon Arkean dan diikuti oleh eon Fanerozoik, dan merupakan bahagian terbaru dari "supereon" Prakambria .

Proterozoik terbahagi kepada tiga era geologi (dari tertua hingga termuda): era Paleoproterozoik, eraMesoproterozoik dan era Neoproterozoik. Ia merangkumi masa dari kemunculan oksigen bebas di atmosfera Bumi hingga sejurus sebelum percambahan kehidupan kompleks di Bumi semasa Letupan Kambria. Nama *Proterozoik* menggabungkan dua perkataan yang berasal dari bahasa Yunani:  bermaksud "terdahulu, lebih awal", dan , makna "kehidupan".

Peristiwa yang dikenal pasti pada eon ini ialah peralihan kepada atmosfera beroksigen semasa Paleoproterozoik; evolusi eukariota melalui simbiogenesis; beberapa peristiwa pengglasieran global, yang menyebabkan pengglasieran Huronian selama 300 juta tahun (semasa tempoh Sideros dan Riasia dalam era Paleoproterozoik) dan Bumi Bola Salji yang dihipotesis (semasa zaman Kriogen pada akhir era Neoproterozoik); dan zaman Ediakara (635 hingga 538.8 Ma), yang dicirikan oleh evolusi organisma multisel bertubuh lembut yang banyak seperti bunga karang, alga, knidaria, bilateria dan biota Ediakara yang tidak bergerak (beberapa daripadanya telah mengevolusi menjadi ada pembiakan seksual) dan menyediakan bukti fosil pertama yang jelas tentang kehidupan di Bumi.
Fail:Paleoglobe_NO_1590_mya-vector-colors.svg|alt=Columbia, about 1,590 Mya| Benua Kolumbia, kira-kira 1,590 jtd
Fail:Pannotia.svg|alt=Pannotia, 545 Mya (disputed [clarification needed]), centered on South Pole| Benua Pannotia, 545 jtd (dipertikaikan), berpusat di Kutub Selatan
Fail:Gondwana_420_Ma.png|alt=Gondwana 420 Mya, centered on South Pole| benua Gondwana 420 jtd, berpusat di Kutub Selatan


## Rujukan

## Pautan luar

* Palaeos.com: Proterozoik eon
* Proterozoik (skala kronostratigrafi)
Senozoik

**Senozoik**  merupakan nama untuk era geologi Bumi yang terkini, mewakili 66juta tahun terkini dari sejarah geologi Bumi. Ia bercirikan dominasi haiwan mamalia, burung dan tumbuhan berbunga (angiosperma). Era ini merupakan era terbaharu daripada tiga era geologi pada eon Fanerozoik, didahului oleh era Mesozoik dan era Paleozoik. Era Senozoik bermula dengan peristiwa kepupusan Kapur-Paleogen dengan begitu banyak spesies termasuk dinosaur bukan unggas menjadi pupus, dan peristiwa ini dikaitkan oleh pakar geologi dengan hentaman asteroid besar yang dikenali sebagai hentaman Chicxulub.

Era Senozoik juga dikenali sebagai **Zaman Mamalia** kerana haiwan daratan yang mendominasi kedua-dua hemisfera merupakan haiwan mamalia, yang terdiri daripada euteria (haiwan mamalia berplasenta) di hemisfera utara dan metateria (haiwan mamalia berkantung, kini hanya terhad pada benua Australia dan sebahagian daripada benua Amerika Selatan) di hemisfera selatan. Kepupusan pelbagai kumpulan haiwan membenarkan mamalia dan burung mengalami percambahan spesies sehingga mendominasi kehidupan di Bumi. Benua-benua juga bergerak sehingga ke kedudukan pada masa kini pada era ini.

Iklim pada awal era Senozoik adalah lebih panas berbanding hari ini, terutamanya sewaktu Maksimum Suhu Paleosen-Eosen. Namun, peralihan dari Eosen ke Oligosen dan pengglasieran Kuarterner mengering dan menyejukkan Bumi.

## Penamaan
*Senozoik* diterbit dari dua perkataan Yunani  ( 'baharu') dan  ( 'kehidupan'). Nama tersebut dicadangkan pada tahun 1840 oleh ahli geologi British John Phillips (1800–1874), yang pada asalnya mengeja perkataan tersebut sebagai *Kainozoic*. The era is also known as the *Cænozoic*, *Caenozoic*, or *Cainozoic* ().

Dari segi makna nama ini, era Senozoik () berpadanan dengan era Mesozoik (bermakna 'kehidupan pertengahan') dan era Paleozoik (bermakna 'kehidupan kuno'), serta eon Proterozoik (bermakna 'kehidupan terdahulu').

## Pembahagian
Senozoik terbahagi kepada tiga tempoh, yakni Paleogen, Neogen dan Kuarterner; serta tujuh epok: Paleosen, Eosen, Oligosen, Miosen, Pliosen, Pleistosen, dan Holosen. Tempoh Kuarterner telah diiktiraf oleh Suruhanjaya Stratigrafi Antarabangsa pada Jun 2009. Pada tahun 2004, tempoh Tertier telah digantikan dengan Tempoh Paleogen dan Tempoh Neogen. Penggunaan umum epok pada era Senozoik membantu ahli paleontologi mengurus dan mengumpul peristiwa besar yang berlaku pada jangka masa singkat dengan lebih baik. Pengetahuan berkaitan era ini adalah lebih terperinci berbanding mana-mana era terdahulu disebabkan era ini secara relatifnya lebih muda dengan batuan yang lebih terpelihara.

## Lihat pula

* Skala waktu geologi

## Bacaan lanjut

* *British Caenozoic Fossils*, 1975, The Natural History Museum, London.
* *Geologic Time*, by Henry Roberts.
Hebei

**** (; Ejaan peta pos: **Hopeh**) ialah sebuah wilayah di bahagian utara Republik Rakyat China. Singkatan satu aksaranya ialah "" (pinyin: jì), sempena Wilayah Ji ( Jì Zhōu) yang wujud ketika Dinasti Han dan merangkumi kawasan selatan Hebei. Nama *Hebei* bermaksud "utara Sungai (Kuning)".

*Zhili* (), yang bermaksud "Di Bawah Pemerintah Langsung (Istana Diraja)", merupakan nama Hebei sebelum tahun 1928. 

Hebei mengelilingi kawasan perbandaran Beijing dan Tianjin (yang jgua bersempadan sesama sendiri) sepenuhnya. Hebei bersempadan dengan wilayah Liaoning di timur laut, Mongolia Dalam di utara, Shanxi di barat, Henan di selatan, dan Shandong di tenggara. Teluk Bohai di Laut Kuning terletak di timurnya. Sebahagian kecil Hebei, iaitu sebuah bahagian yang terpisah daripada kawasan lain wilayah ini, diapit antara kawasan perbandaran Beijing dan Tianjin.

Satu nama alternatif yang sering digunakan bagi Hebei ialah **Yānzhào** (), bersempena negeri Yan dan negeri Zhao yang pernah wujud di sini ketika Zaman Negeri Berperang dalam sejarah China awal.

## Pautan luar

*  Laman web rasmi Kerajaan Wilayah Hebei, China
*  China Internet Information Center
* Peta besar Hebei
Henan

**Henan** (), ialah sebuah wilayah Republik Rakyat China yang terletak di bahagian tengah negara. Singkatan satu aksaranya ialah  (pinyin: yù), sempena Wilayah Yuzhou ( Yù Zhōu), sebuah wilayah Dinasti Han (*[[zhou (bahagian politik)|zhou]]*) yang merangkumi beberapa bahagian Henan. Nama *Henan* bermaksud "selatan Sungai (Kuning)" (Huang He).

Dengan jumlah penduduk menghampiri 100 juta orang, Henan ialah wilayah China yang paling ramai penduduknya. Henan bersempadan dengan Hebei di utara, Shandong di timur laut, Anhui di tenggara, Hubei di selatan, Shaanxi di barat, dan Shanxi di barat laut.

Henan juga kerap dipanggil **[[Dataran Tengah (China)|Zhongyuan]]** ( zhōngyuán) atau **Zhongzhou** ( zhōngzhōu), yang bermaksud "dataran tengah" atau "pusat negeri"; nama ini juga digunakan untuk menyebut seluruh Dataran China Utara. Henan dianggap sebagai tempat lahir tamadun Cina.

## Pautan luar

* China Travel Videos 
* Travel spots and tips in Henan 
* The Provincial Government of Henan
* Chinese Persecution of Religion
* Large map of Henan
* China Internet Information Center
*  News Center
*  Henan Province Tourism Service Network
*  Henan Culture Websites
Ali Larijani

**Ali Ardashir Larijani** (Bahasa Parsi: علی اردشیر لاریجانی; dilahirkan pada 1958, di Najaf, Iraq) merupakan ahli politik Iran dan seorang ahli Majlis Keselamatan Tertinggi Iran. Dia merupakan setiausaha Majlis Keselamatan Tertinggi Iran sejak 15 Ogos 2005 hingga 20 Oktober 2007 telah dilantik oleh Presiden Iran Mahmoud Ahmadinejad menggantikan Hassan Rowhani. Larijani meletak jawatan diumumkan pada 20 Oktober 2007 oleh Gholamhossein Elham iaitu  jurucakap kerajaan Iran.

Larijani adalah wakil Imam Besar Khamenei ke majlis. Dia dilihat amat berperanan sebagai perunding tertinggi berhubung keselamatan negara, termasuk Program Nuklear Iran.

## Kehidupan awal
Ali Larijani anak Ayatollah  Hashem Amoli, abang Sadegh Larijani (seorang ahli  Majlis Penjaga), Mohammad Javad Larijani, dan Fazel Larijani (Atase Kebudayaan Iran di Ottawa). Dia adalah menantu lelaki Ayatollah Morteza Motahhari. Sebagai  pelajar, dia mengkhusus bidang matematik dan falsafah. Dia telah menerbitkan buku-buku tentang Immanuel Kant.

Tahun 1980-an Ali Larijani adalah ketua Pengawal-pengawal Revolusi.

## Pendidikan
Dr. Larijani mendapat Ph.D dan ijazah Sarjana dalam jurusan falsafah barat daripada Universiti Tehran dan menamatkan pengajian di Summa Cum Laude dengan B.Sc jurusan Sains Komputer dan Matematik dari Universiti Sharif. Mulanya ingin menyambung pengajian dalam sains komputer, tetapi berunah setelah bertemu dengan Morteza Motahhari.

## Calon Presiden
Larijani ialah salah seorang **calon [[Presiden Iran]]** pada tahun 2005 dalam pilihan raya presiden Iran di mana beliau dalam ranking ke-6 dan mendapat 5.94 % undi. Beliau juga ialah bekas Presiden IRIB, diiikuti oleh Ezzatollah Zarghami.

Sebelum menjadi Presiden IRIB, Larijani berkhidmat sebagai Menteri Kebudayaan dan Penyiaran Islam di bawah Presiden Akbar Hashemi Rafsanjani selepas sahaja Mohammad Khatami meletak jawatan.

Larijani ialah calon presiden paling penting semasa pilihan raya presiden Iran 2005. Beliau disokong oleh Persatuan Jurutera-Jurutera Islam (ISE) dan kumpulan konservatif. Tetapi kemudian kurang menyerlah berbanding dengan Mahmoud Ahmadinejad dan Mohammad Bagher Ghalibaf.

## Krisis Nuklear Iran
Beliau menjadi wakil utama Iran berhubung Program Nuklear Iran.Pada 25 April 2007 beliau bertemu dengan Javier Solana  iaitu pegawai kanan Kesatuan Eropah dan wakil ke mesyuarat Majlis Keselamatan Pertubuhan Bangsa-Bangsa Bersatu merayu agar Iran tidak dikenakan sekatan ekonomi.
## Lihat juga
*Hassan Rowhani
*Majlis Keselamatan Tertinggi Iran

## Rujukan
JanSport

**JanSport** merupakan satu jenama beg galas belakang yang dimiliki oleh VF Corporation, merupakan antara satu pengeluar pakaian paling besar di dunia. Penubuhan syarikat ini berlaku di Seattle, Washington dalam tahun 1967 oleh Jan Lewis (di mana nama pertama digunakan sebagai nama produk), Skip Yowell dan Murray Pletz. Kini, syarikat ini beroperasi di San Leandro, California, berhampiran dengan sekutu korporatnya iaitu The North Face. Jenama JanSport merupakan satu pembuat beg galas terbesar didunia, bersama, JanSport dan The North Face menjual hampir separuh dari semua jenis beg galas belakang di Amerika Syarikat.

Jenama ini terkenal dengan jaminan sepanjang-hayat pada produknya, sama seperti sejarah penciptaannya. JanSport popular dikalangan pelajar-pelajar. 

## Polisi Jaminan
Polisi jaminan sah dengan produk yang jika didapati rosak sekiranya diluluskan oleh pihak syarikat, mengikut keadaan kerosakan beg terbabit. Polisi jaminan ini tidak sama di setiap benua. Diantara jaminan yang boleh didapati dengan beg ini ialah: -

### Sepanjang Hayat
Polisi ini diperkenalkan dan sah untuk di Amerika Syarikat, Kanada dan Amerika Latin. Jaminan syarikat dengan menukar atau dibaik pulih bagi beg yang rosak dengan secara percuma. 

### 30 tahun
Polisi ini diperkenal dan sah untuk di Asia dan Oceania.

### Baiki/Tukar
Polisi ini sah di benua Afrika, Eropah dan Asia Barat. 

## Perihal Produk
### Kategori
Terdapat beberapa jenis kategori bagi beg-beg JanSport, diantaranya adalah seperti berikut:
* Campus
* Everyday
* Outdoor
* Laptop & Business
* Travel
* Collection
* Lifestyle (untuk luar dari Amerika Syrikat dan Kanada)

### Teknologi
JanSport menitik-beratkan kesihatan penggunanya dengan mencipta teknologi tali galas dan belakang beg, yang direka khusus untuk menjaga bahu dan tulang belakang pengguna. Diantaranya ialah:

* AirLift 
* AirFlex
* AirCore
* S-Curve
* Liquid2Go (tempat simpanan air untuk mengelak dari dihidrasi)
* Grid Fit (untuk menyokong tulang belakang)

## Rujukan

## Pautan Luar
* Jansport , Laman web rasmi Jansport (US) 
* VF Corporation
Kepulauan Andaman dan Nicobar

**Kepulauan Andaman & ''Nicobar*** ialah sebuah [[wilayah kesatuan]] [[India]]. Secara tidak formal, nama wilayah ini selalunya disingkatkan menjadi *'A & N Islands**, atau **ANI*'. Kepulauan ini terletak di [[Lautan Hindi]], di kawasan selatan [[Teluk Benggala]] dan terdiri daripada dua kelompok pulau, iaitu [[Kepulauan Andaman]] dan [[Kepulauan Nakkavaram|Kepulauan Nakkavaram (*Nicobar'')]], yang memisahkan Laut Andaman ke timur dari Lautan Hindi. Kedua-dua kelompok ini terpisah pada selarian 10° N, iaitu kepulauan Andaman di utara latitud ini, manakala kepulauan Nicobar di selatannya. Pusat pentadbiran wilayah ini adalah bandar Andaman Port Blair.

Jumlah penduduk wilayah ini menurut Banci India (2001) ialah 356,152 orang. Jumlah keluasan kawasan daratan wilayah ini kira-kira 8,249 km².

## Pautan luar
* Buku-buku mengenai isu alam sekita di Kepulauan Andaman: Terbitan Kalpavriksh Environment Action Group
* Laman web pentadbiran Andaman & Nicobar
* Beaches in Andaman & Nicobar Islands
* Scuba diving in the Andaman Islands
* The Andman Association
* The People of Andaman & Nicobar Islands
* Travel Port Blair
* Indian Reef Region - Andaman and Nicobar Islands 
* Andaman and Nicobar Florist
* Andaman & Nicobar Islands official tourism website 
* Andaman Beaches Travel 
* Andaman & Nicobar Pictures
*
Pulau Norfolk

**Pulau Norfolk** (Bahasa Norfuk: **Norfuk Ailen**) adalah sebuah pulau di Lautan Pasifik yang terletak di antara Australia, New Zealand dan New Caledonia, dan bersamaan dengan pulau berjiran membentuk salah satu wilayah-wilayah luar Australia. 

Pokok pain Pulau Norfolk, suatu tanda pulau yang digambarkan pada bendera wilayah ialah pokok malar hijau yang tumbuh di pulau ini dan agak masyhur di Australia, di mana dua spesies pokok berkaitan juga tumbuh.

## Sejarah

Bukti-bukti arkeologi mengesahkan kewujudan petempatan awal sebelum kedatangan penjelajah Eropah, tetapi sudah tiada apabila penjelajah tiba di pulau ini. Punca-punca kepupusan masyarakat awal pulau termasuk kedudukan pulau yang terasing serta hortikultur pulau yang tidak memberangsangkan.

## Demografi
Bancian pada 2016 menetapkan jumlah penduduk Pulau Norfolk pada 1,748 orang. Bahasa yang digunakan di pulau ini ialah bahasa Inggeris dan suatu bahasa kreol Inggeris-Tahiti, bahasa Norfuk.

## Rujukan

## Pautan luar

*
Miki Fujimoto

ialah seorang bekas penyanyi solo Hello! Project.Dia pernah menjadi ketua kepada sebuah kumpulan Japanese Pop,Morning Musume namun setelah skandalnya diterbitkan oleh majalah Friday,dia terus meletak jawatan dari terus menjadi artis dan memulakan hidup biasa.Dia juga adalah bekas ahli duo GAM bersama Matsuura Aya.

## Biografi
Mula melibatkan diri didalam dunia muzik secara solo pada tahun 2002 dibawah Hello! Project. Selepas pementasan muzik,Kōhaku Uta Gassen,Tsunku terus memasukkan dia kedalam kumpulan Morning Musume sebagai ahli Generasi ke-6 bersama-sama Michishige Sayumi,Kamei Eri dan Tanaka Reina.

Dia dan Konno Asami telah "dipinjamkan" kepada Country Musume yang terdiri daripada gadis "country" dari Hokkaido.

Pada Oktober 2002,dia dimasukkan didalam kumpulan tambahan,Gomattou bersama Goto Maki dan Matsuura Aya.Dia juga dimasukkan didalam kumpulan tambahan seperti Odoru 11,11Water,H!P All Stars dan Sexy Otonajan.

Apabila Morning Musume dipecahkan kepada dua kumpulan,dia diletakkan dalamMorning Musume Otomegumi.

Pada 15 Jun 2006,secara sahnya dia dan Matsuura Aya telah digabungkan sebagai duo,GAM.
Mereka telah memasarkan beberapa single yang hebat sepanjang penglibatan mereka sebagai GAM.

Pada Mei 2007, apabila Yoshizawa Hitomi meninggalkan Morning Musume, dia telah menjawat jawatan ketua kumpulan

Pada 21 Jun 2007, setelah beberapa minggu majalah Friday menyebarkan berita dia bertemu janji bersama Shōji Tomoharu, dia meletak jawatan dari Morning Musume.Walau bagaimanapun,dia masih aktif bersama kumpulan duo,GAM.

Pada Oktober 2007,dia tidak akan bersama-sama didalam konsert Hello! Project 2008 Winter .Dikatakan bahawa dia masih dibawah hukuman atas skandalnya.

Pada Februari 2008, telah diumumkan kemuculannya kembali dan single terbarunya "Okitegami" yang akan dipasarkan pada 23 April 2008.

## Diskografi

### Single

### DVD

## Penglibatan
### Buku Foto/Photobook

### Lakonan
* 2003 &ndash; 

### Drama
* 2002 &ndash; 
* 2004 &ndash; 

### Persembahan Muzikal
* 2006 &ndash; 

### Radio
* 2002&ndash;2003 &ndash; 
* 2002&ndash;2007 &ndash; 
* 2004&ndash;2007 &ndash; 

## Pautan luar

* Official Hello! Project Profile
* Hello! Database entry 
* 
*
Sekolah Menengah Kebangsaan Puchong Perdana

**Sekolah Menengah Kebangsaan Puchong Perdana** (SMKPP) merupakan sebuah sekolah yang terletak di Puchong, Selangor, Malaysia. Sekolah ini ditubuhkan pada tahun 1996 dan merupakan antara sekolah terawal di Puchong. Pelajar-pelajarnya terdiri daripada pelbagai kaum dan agama. Sekolah ini terletak di Puchong Perdana dan berjiran dengan Sekolah Kebangsaan Puchong Permai yang baru dibina pada tahun 2009.

## Kokurikulum
Sekolah Menengah Kebangsaan Puchong Perdana adalah sebuah sekolah yang aktif dengan pelbagai aktiviti kokurikulum, sukan, dan sering terlibat dalam pelbagai program seperti kem, lawatan, dan pertandingan-pertandingan antara sekolah.

Antara sukan yang popular di sekolah ini dan sering mendapat kejayaan cemerlang di peringkat sekolah dan daerah ialah taekwondo, hoki, boling, bola sepak, dan renang. Pasukan hoki sekolah ini adalah antara yang terkuat dan digeruni di negeri Selangor kerana sering menjuarai kejohanan hoki saban tahun. Malah,sekolah ini juga berjaya dalam bidang tarian tradisional yang diwakili oleh pelajar lelaki dan perempuan dari tingkatan 1-4. Sukan di sekolah ini dikuasai oleh rumah sukan biru apabila berjaya menjuarai acara keseluruhan, dihadapan hijau, merah dan kuning.

## Identiti Sekolah
### Lagu Sekolah
kami pelajar ada wawasan,
Tekad menjadi insan cemerlang,
Berilmu, berdisiplin, dan berbakti,
Itulah amalan Yang Murni.

SMK Puchong Perdana,
Kebanggan kita bersama,
Sekolah Unggul Visi Utama,
Penjana generasi ternama.2x

### Moto Sekolah
***Berilmu, Berdisiplin, Berbakti***

### Misi
Bertekad untuk memberi bimbingan dan tunjuk ajar yang berkualiti, cekap, tepat, dan adil dalam melaksanakan tanggungjawab yang diamanahkan.

### Visi
Membentuk dan melahirkan insan yang beragama, berhemah tinggi, seimbang, berketrampilan, dan mampu berdikari.

### Ikrar Sekolah
Maka kami,
Pelajar Sekolah Menengah Kebangsaan
Puchong Perdana,
Berikrar,
Akan menjadi,
Seorang insan, yang berilmu,
berpengetahuan, berketrampilan,
berkebolehan, dan bertanggungjawab,
untuk mencapai cita-cita, berpandukan
kepada prinsip-prinsip Rukun Negara,
Kepercayaan kepada Tuhan,
Kesetiaan kepada raja dan negara,
Keluhuran perlembagaan,
Kedaulatan undang-undang,
Kesopanan dan kesusilaan.

## Rujukan

* Majalah sekolah, *Perdana*

http://www.facebook.com/pages/Puchong-Malaysia/sekolah-menengah-kebangsaan-puchong-perdana/240625074999

## Lihat Juga
* Puchong
* Puchong Perdana
Ogawa Makoto

**Ogawa Makoto** (小川麻琴, lahir 29 Oktober 1987 di Kashiwazaki, Niigata, Jepun) ialah bekas anggota generasi kelima Morning Musume. Dia menyertainya pada Ogos 2001 bersama-sama dengan anggota generasi kelima yang lain iaitu Takahashi Ai, Konno Asami, dan Niigaki Risa. Dia berundur dari Morning Musume kerana ingin belajar bahasa Inggeris di luar negeri. Pada Jun 2008, dia kembali dalam Hello! Project.

## Profil
Sebelum menyertai Morning Musume, Ogawa Makoto menyertai sebuah sekolah hiburan Apple Little Performers (ALP) di Niigata, di mana dia adalah antara pelajar yang terbaik. Dia juga membuat kemunculan CD pertama lagu sorakan semangat untuk kumpulan bola sepak J2, Albirex Niigata. 

Dia juga menjadi model untuk majalah dan kempen, seperti kempen keselamatan kenderaan untuk warga tua. Tsunku memilih Ogawa Makoto untuk menyertai Morning Musume kerana dia mempunyai kemahiran dalam menari dan dia juga menonjol semasa proses ujibakat.

Ogawa berundur dari Morning Musume pada Ogos 27, 2006 di persembahan akhirnya dalam Hello! Project, muzikal Ribon no Kishi. Dia juga berniat untuk kembali ke Hello! Project.

Pada Jun 2008, Dia kembali ke Hello! Project untuk mengendalikan rancangan, Haromoni@.

## Fakta menarik

* Semasa dia di sekolah rendah, kawan-kawannya menggelarnya dengan gelaran "Sos Tomato 100% OK" dan "Machiko."
* **Nama**: Ogawa Makoto (小川麻琴)
* **Nama panggilan**: Mako, Makocchan, Makko
* **Tarikh lahir**: Oktober 29, 1987
* **Tempat lahir**: Kashiwazaki, Niigata Prefecture, Jepun
* **Tinggi**: 156 cm ( belum ditentukan)
* **Makanan Kegemaran**: Labu
* **Warna Kegemaran**: Biru, Pink, Kuning, Merah, Hitam, Putih.
* **Keistimewaan**: "Berenang agaknya?"
* **Perkataan Kegemaran**: tomodachi (kawan)

## Penampilan
### Photobooks (Buku Foto)
} || 2002-08-13 || ISBN 4-8470-2721-3 ||Photobook bersama ahli generasi kelima yang lain
|-
| 1 ||  || 2005-02-02 || ISBN 4-8470-2844-9 || Photobook solo pertama
|-
| 2 ||  || 2006-08-26 || ISBN 4-8470-2954-2 || Photobook solo kedua
|}

### Filem
* 2002 &ndash; 
* 2003 &ndash; 

### Drama
* 2002 &ndash; *[[Angel Hearts]]*
* 2004 &ndash; 

### Rancangan Televisyen
} ||align="right"| 2004-04-29 ||align="right"| 2004-05-04
|-
|align="right"| 2004-09-20 ||align="right"| 2004-09-28
|-
|  ||align="right"| 2004-10-05 ||align="right"| 2004-12-15
|-
|rowspan="2"|  ||align="right"| 2005-04-13 ||align="right"| 2005-07-01
|-
|align="right"| 2005-12-16 ||align="right"| 2005-12-22
|}

### Radio
} ||align="center"| 2005-04-18 ||align="center"| 2005-04-29
|-
|align="center"| 2006-08-21 ||align="center"| 2006-08-15
|-
|  ||colspan="2" align="center"| 2005-06-26
|}

## Pautan luar
* Official Hello! Project profile
* Hello! Database entry 
*
Yayasan Perisian Python

**Yayasan Perisian Python** (bahasa Inggeris: Python Software Foundation) ialah sebuah badan bukan untung yang ditubuhkan untuk memelihara pembangunan bahasa pengaturcaraan Python. Ia diasaskan pada 6 Mac 2001.

## Pautan luar

* Hompej Yayasan Perisian Python
Tapak web

***' atau ***' (Bahasa Inggeris: *web site* atau *website*) ialah himpunan bagi laman sesawang, imej, video, dan dokumen-dokumen digital lain yang dihoskan oleh pelayan web. Tapak sesawang yang boleh dicapai oleh orang awam melalui Internet merupakan warga bagi Jaringan Sejagat.

## Rujukan
Pusingan-U

**Pusingan-U** merujuk kepada teknik pemanduan di mana pemandu melakukan pusingan 180 darjah bagi berpatah balik ke laluan bertentangan di jalan raya. Ia mendapat gelaran sedemikian disebabkan pergerakan yang menyerupai huruf U. Pusingan U tidak dibenarkan di beberapa kawasan tertentu seperti di selekoh dan di dalam terowong. Sesetengah lebuh raya menyediakan tempat khusus untuk melakukan pusingan U.

## Jenis-jenis kawasan pusingan-U
* **Lorong laju ke lorong laju** - Merupakan kawasan pusingan-U yang paling lazim serta paling mudah dibina, dengan hanya memerlukan bukaan pada pembahagi jalan. Kelemahan utamanya ialah ia tidak sesuai untuk kenderaan berat yang panjang serta kenderaan berkemungkinan perlu melintasi laluan kenderaan dari arah bertentangan.
* **Lorong laju ke lorong perlahan** - Hampir serupa seperti kawasan pusingan-U jenis pertama tadi, tetapi satu lorong susur khas dibina di bahagian yang bertentangan bagi membolehkan kenderaan berat yang panjang melakukan pusingan-U. Seperti kawasan pusingan-U jenis lorong laju ke lorong laju, kenderaan mungkin perlu melintasi laluan kenderaan dari arah bertentangan.
* **Lorong perlahan ke lorong perlahan** - Juga dikenali sebagai pusingan-U bertingkat, kawasan pusingan-U ini merupakan sebuah jejambat yang direka khas bagi tujuan pusingan-U, membolehkan semua jenis kenderaan melakukan pusingan-U tanpa perlu melintasi aliran trafik. Namun demikian, pusingan-U jenis ini lebih mahal daripada jenis kawasan pusingan-U yang lain